Donate to Help Jayne Elizabeth Cadey Walk Again
£4,030 of £15,000
Raised by 87 people in 12 months
Select Team Member Jayne Anne O'Flynn European Waterways La Nouvelle EtoileDeparting from: Epernay, FranceDeparture Date: 07/30/2017
Depart from Epernay, FranceEpernay, France1Damery, France 2Charly, France 3La Ferte-Sous-Jouarre, FranceLa Ferte-Sous-Jouarre, France4Meaux, FranceMeaux, France Arrive at Paris, FranceParis, France Glansmotors byt in die stof | Netwerk24
Deur Riana de Lange 13 Januarie 2019 00:05
Al hoe meer verbruikers wat noustrop trek, ruil groter en duurder voertuie in vir intreevlakmotors (vanaf so R100 000) waarvan die brandstofverbruik ook meer doeltreffend is.
Nissan se nuwe Datsun Go is een van die intreevlakmotors op die plaaslike mark.
Dit is nie net voertuigvervaardigers wat dié tendens opmerk nie; voertuigfinansiers soos WesBank sê ook motoriste wil hul voertuie inruil vir ’n stel wiele wat hulle minder uit die sak jaag.
Die Nasionale Vereniging van Motorvervaardigers van Suid-Afrika (Naamsa) sê die aptyt vir duur en groter motors het in 2018 afgeneem namate verbruikers die druk voel van die trae ekonomie en rentekoers- en brandstofprysverhogings (voor die onlangse twee maande se verlagings).
Die mark vir nuwe voertuie het in die algemeen swaar getrek in 2018 – verkope is 1% laer op 552 190 eenhede, vergeleke met 2017 se 557 703 eenhede.
Verkope van nuwe motors was 0,8% laer op ’n jaargrondslag en van ligte handelsvoertuie 2,4% laer, wys Naamsa-syfers, gegrond op data van Lightstone Auto.
Rapport verneem verkope van handelsname soos Audi, BMW en Mercedes-Benz het met tussen 20% en 25% gedaal. Luukse voertuie soos Porsche, wat al tot 250 eenhede per maand verkoop het, haal nou net sowat die helfte daarvan.
Ghana Msibi, verkope- en bemarkingshoof by WesBank, waarsku in ’n verklaring dat hoewel dit maklik klink om jou voertuig in te ruil, kan dit jou duur te staan kom as jy dit op die verkeerde tyd doen. Die beste tyd om ’n motor in te ruil is wanneer die handelswaarde ooreenstem met die bedrag wat nog op die voertuig geskuld word en waarvoor finansiering bekom is. Dit is die gelykbreekpunt.
Volgens WesBank-data strek die meeste voertuigfinansieringskontrakte oor 72 maande (ses jaar). In sulke gevalle sal die gelykbreekpunt normaalweg tussen 24 en 36 maande wees, afhangend van hoe groot die deposito op die voertuig was, sê Msibi.
As die motor voor die tyd ingeruil word, moet die motoreienaar inbetaal om uit die finansieringskontrak te kom. “Nuwe voertuie se waarde verminder dikwels teen ’n vinniger tempo as wat die eienaar terugbetalings aan die finansieringsinstelling gedoen het,” sê Msibi.
Volgens Nico Vermeulen, Naamsa-direkteur, het die mark vir sowel nuwe as gebruikte voertuie in reële terme in 2018 gedaal, en die naverkope-mark vir onderdele en toebehore het ook swakker gevaar as die vorige jaar.
Dít is ondanks ’n sterk bydrae deur die motorverhuringsektor, vervaardigers se aanloklike aanbiedinge en aansporings, asook nuwe voertuie wat in reële terme bekostigbaarder is, sê hy.
Naamsa sê die jaarlikse verkope moet in konteks gesien word. In 2006 was die plaaslike mark op ’n spits met 714 315 nuwe voertuie wat verkoop is. Toe het die ekonomie teen 5,6% gegroei; groei in 2018 was minder as 1%.
Die mark sal na verwagting vanjaar met sowat 1% groei tot 558 000 eenhede, maar sterker ekonomiese groei is nodig om die bedryf ’n hupstoot te gee.
Die ligpunt was uitvoer wat in Desember skerp met 56,3% (of 11 330 voertuie) gestyg het teenoor ’n jaar tevore. Dié goeie prestasie het bygedra tot ’n rekordgetal uitvoer van 351 154 eenhede – 3,9% hoër as 2017, sê Naamsa.
Isaac Matshego en Dennis Dykes van Nedbank se ekonomiese eenheid, sê die styging in uitvoer in 2018 volg op ’n swak 2017 ná produksie-aanpassings by groot vervaardigers en ontwrigting in die Durban-hawe.
Meer oor: Mercedes-Benz | Wesbank | Audi | Naamsa | Bmw | Ghana Msibi | Motorverkoopsyfers | Motors | Motorverkope
Wêreld se grootste motormark brand vas
Hoër rente knou verkope van nuwe voertuie
SA’ers skuif na kleiner, goedkoper motors